|  |
| --- |
| ՀԱՅԱՍՏԱՆԻ ՏԱՐԱԾՔԱՅԻՆ ԶԱՐԳԱՑՄԱՆ ՀԻՄՆԱԴՐԱՄ  ARMENIAN TERRITORIAL DEVELOPMENT FUND |



N\_\_\_\_\_\_ « » \_\_\_\_\_\_\_\_\_\_\_\_2024թ.

ՀՀ տարածքային կառավարման

և ենթակառուցվածքների նախարար

պարոն Գ. Սանոսյանին

Ի իլրումն ՀՏԶՀ 04․03․2024թ․

Թիվ Ե/01/559-24 գրության

Հարգելի պարոն Սանոսյան

Ինչպես տեղյակ եք, ՀՀ կառավարության 2023 թվականի նոյեմբերի 30-ի «ՀՀ կառավարության «մինչև 2026 թվականը կառուցվող, հիմնանորոգվող կամ վերակառուցվող 300 դպրոցներ»-ի ծրագրում ընդգրկված դպրոցների ցանկը հաստատելու և ցանկում ընդգրկված դպրոցների համար սահմանված շինարարական աշխատանքների՝ կառուցման, վերակառուցման կամ հիմնանորոգման համար միջամտության աստիճանի ընտրության չափորոշիչները սահմանելու մասին» թիվ 2093-Ն որոշման հավելված 1-ով հաստատված դպրոցների ցանկից 123 դպրոցների կառուցման/վերակառուցման պատվիրատու նախատեսվել է Հայաստանի տարածքային զարգացման հիմնադրամը /այսուհետ՝ Հիմնադրամ/։

Դպրոցների կառուցման ընթացքում որոշում է կայացվել հնարավորինս չքանդել գոյություն ունեցող դպրոցական շենքերը՝ կառուցման ընթացքում աշակերտների այլ վայր տեղափոխման գործընթացում առաջացող ծախսերի կրճատման նպատակով։ Այս համատեքստում ուսումնասիրվել են համայնքների կողմից առաջարկվող նոր հողակտորներ և ընտրվել են այն դեպքերը որտեղ հնարավոր է առաջնորդվել վերոնշյալ մոտեցմամբ։

Բացի այդ, առկա են նաև որոշակի թվով դպրոցներ որոնց համար անհրաժեշտ է գոյություն ունեցող դպրոցի հարևանությամբ իրականացնել հողհատկացումներ։ Այս գործընթացի արդյունքում նույնպես հնարավոր կլինի չքանդել գոյություն ունեցող դպրոցական շենքերը, հետևաբար շինարարության ընթացքում չի առաջանա նաև աշակերտների տեղափոխության անհրաժեշտություն։

Հիմք ընդունելով վերոգրյալը, խնդրում ենք Ձեր հանձնարարականը համապատասխան ստորաբաժանմանը, համագործակցելով Հիմնադրամի, Պետական գույքի կառավարման կոմիտեի և համապատասխան համայնքների հետ ապահովել հողակտորների Հայաստանի Հանրապետությանը նվիրաբերության և նվիրաբերված հողակտորների իրավունքի պետական գրանցման գործընթացը։

Հարկ ենք համարում նշել, որ հատկացված նոր հողակտորների (ոչ ընդլայնումներ) իրավունքի պետական գրանցման գործընթացը անհրաժեշտ է իրականացնել հնարավորինս արագ, քանի որ դրանց վկայականների բացակայությամբ պայմանավորված կխոչընդոտվի նախագծային աշխատանքների իրականացումը, քանի որ Հիմնադրամը չի կարողանա դիմել համապատասխան մարմիններին ինչպես ճարտարապետահատակագծային առաջադրանքի, այնպես էլ համապատասխան տեխնիկական պայմաների (ջուր, կոյուղի, գազ, էլեկտրաէներգիա) ստացման համար։

Դպրոցների ցանկը կցվում է։

Առդիր էլեկտրոնային նյութ։

|  |  |  |
| --- | --- | --- |
| Հարգանքով՝  Գործադիր տնօրեն |  | Ս. Բաղինյան |

Կատարող՝

Հ. Գալստյան հեռ.` 093-973-311